షర్మిన్ సెగల్

షర్మిన్ సెగల్ (జననం 1995 సెప్టెంబరు 28) హిందీ చిత్రసీమకు చెందిన భారతీయ నటి. ఆమె తన మేనమామ సంజయ్ లీలా బన్సాలీకి సహాయ దర్శకురాలిగా తన వృత్తిని ప్రారంభించింది. అంతేకాదు, ఆయన రూపొందించిన మలాల్ (2019) చిత్రంలో ఆమె తొలిసారిగా నటించింది కూడా. దీంతో, ఆమె ఉత్తమ మహిళా అరంగేట్రం కొరకు ఫిల్మ్‌ఫేర్ అవార్డుకు నామినేషన్ పొందింది. ఆ తరువాత, షర్మిన్ సెగల్ అతిథి భూతో భవ (2022)లో నటించింది.

 నేపథ్యం 
బేలా సెగల్, దీపక్ సెగల్ దంపతులకు 1995 సెప్టెంబరు 28న ముంబైలో షర్మిన్ సెగల్ జన్మించింది. ఆమె తల్లి ఫిల్మ్ ఎడిటర్, ఆమె బ్లాక్‌ (2005) చిత్రానికి క్రెడిట్ కలిగి ఉంది, కాగా, ఆమె తండ్రి సినిమా నిర్మాత.

ఆమె ప్రముఖ నటి రేఖను పరిశ్రమకు పరిచయం చేసిన భారతీయ చలనచిత్ర దర్శకుడు మోహన్ సెగల్ మనవరాలు.

ఆమె అమ్మమ్మ, తాతయ్యలు దివంగత సినీ నిర్మాత నవీన్ భన్సాలీ, లీలా బన్సాలీ. 

ఆమె దర్శక నిర్మాత సంజయ్ లీలా బన్సాలీకి మేనకోడలు. ఆమె న్యూయార్క్‌లోని లీ స్ట్రాస్‌బర్గ్ థియేటర్ అండ్ ఫిల్మ్ ఇన్‌స్టిట్యూట్‌ (Lee Strasberg Theatre and Film Institute)లో తన నటనా కోర్సును పూర్తి చేసింది.

 కెరీర్ 
షర్మిన్ సెగల్ గోలియోన్ కి రాస్లీలా రామ్ లీలా (2013)తో సహాయ దర్శకురాలిగా తన కెరీర్‌ను ప్రారంభించింది. మేరీ కోమ్ (2014), బాజీరావ్ మస్తానీ (2015), గంగూబాయి కతియావాడి (2022) వంటి చిత్రాలకు కూడా సహాయ దర్శకురాలిగా వ్యవహరించింది.

ఆమె 2019లో సంజయ్ లీలా బన్సాలీ రూపొందించిన మలాల్‌ (2019)తో తొలిసారిగా నటించింది. ఆమె మీజాన్ జాఫ్రీ సరసన అస్తా త్రిపాఠి పాత్రను పోషించింది. ఇది విమర్శకుల నుండి మిశ్రమ సమీక్షలను అందుకుంది. టైమ్స్ ఆఫ్ ఇండియా అరంగేట్రం చేసిన మీజాన్, షర్మిన్‌ల తెరపై కెమిస్ట్రీని ప్రశంసించింది. షర్మిన్ సెగల్ ఇందులో తన నటనకు గానూ ఫిలింఫేర్ ఉత్తమ మహిళా డెబ్యూ నామినేషన్‌ను అందుకుంది.

2022లో, ఆమె జీ5 అతిథి భూతో భవలో ప్రతీక్ గాంధీ సరసన ఎయిర్ హోస్టెస్ నేత్రా బెనర్జీ పాత్రను పోషించింది. ఇది విమర్శకుల నుండి మిశ్రమ సమీక్షలను అందుకుంది. ఫిలింఫేర్ ఆమె, ప్రతీక్ ఇద్దరినీ నిజమైన జంటగా ఉందని పేర్కొన్నది.

ఆ తర్వాత, ఆమె నెట్‌ఫ్లిక్స్ స్ట్రీమింగ్ డ్రామా సిరీస్ హీరామండిలో చేసింది.

 ఫిల్మోగ్రఫీ 

 సినిమాలు 
సంవత్సరంసినిమాపాత్రనోట్స్మూలాలు2013గోలియోన్ కీ రాస్లీలా రామ్-లీలాసహాయ దర్శకురాలు2014మేరీ కోమ్సహాయ దర్శకురాలు2015బాజీరావ్ మస్తానీసహాయ దర్శకురాలు2019మలాల్అస్తా త్రిపాఠిఉత్తమ మహిళా అరంగేట్రానికి ఫిల్మ్‌ఫేర్ అవార్డు నామినేషన్ పొందింది2022గంగూబాయి కతియావాడిసహాయ దర్శకురాలుఅతిథి భూతో భవనేత్రా బెనర్జీ

 టెలివిజన్ 
సంవత్సరంటైటిల్పాత్రనోట్స్మూలాలు2024హీరామండి: డైమండ్ బజార్TBA

 మూలాలు 
వర్గం:హి1995 జననాలు
వర్గం:భారతీయ సినిమా నటీమణులు
వర్గం:హిందీ సినిమా నటీమణులు